Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4885

d) A felszállás végrehajtásának megkezdésekor vagy a leszállási illetve bármely kijelölt kitérő helikopter repülőtéren az érkezés várható időpontjában a forgószárnyas légijármű számított tömege semmi esetre se haladja meg a legnagyobb engedélyezett tömeget, amely megfelel a 16. Annex I. kötet zajszint minősítési előírásainak kivéve, ha különleges körülmények között, bizonyos üzemeltetési helyeken, ahol zajszint probléma nem jelentkezik, erre az érintett állam illetékes hatósága – amelyben az üzemeltetési hely elhelyezkedik – külön engedélyt ad. 3.2.7.1 A teljesítmény előírások alkalmazása során a járató állama az A. mellékletben leírt útmutó szerinti kockázat értékelés módszerét alkalmazza. Azon államok, amelyek nem alkalmazzák a kockázat értékelési módszert, járjanak el s 3.2.7.2 – 3.2.7.4 pontok előírásai szerint. 3.2.7.2 Felszállási és kezdeti emelkedési szakasz 3.2.7.2.1 Az 1. teljesítmény osztályú forgószárnyas légijármű – A forgószárnyas légijármű a felszállási elhatározási ponton vagy ez előtt bekövetkező kritikus hajtómű meghibásodás esetén képes legyen a felszállás megszakítására, valamint a megállásra a rendelkezésre álló megszakított felszállási területen belül. Amennyiben a meghibásodás a felszállási elhatározási ponton vagy ez után következik be, a forgószárnyas légijármű képes legyen a felszállás folytatására és a repülési pályán levő összes akadály feletti biztonságos magasságra történő emelkedésre addig, amíg olyan helyzetbe kerül, hogy eleget tud tenni a 3.2.7.3.1 pont előírásának. 3.2.7.2.2 A 2. teljesítmény osztályú forgószárnyas légijármű –Amennyiben a felszállás után meghatározott pont elérését követően bármely időpontban kritikus hajtómű meghibásodás következik be, a forgószárnyas légijármű képes legyen a felszállás folytatására és a repülési pályán levő összes akadály feletti biztonságos magasságra történő emelkedésre addig, amíg olyan helyzetbe kerül, hogy eleget tud tenni a 3.2.7.3.1 pont előírásának. A felszállás után meghatározott pont elérése előtt bekövetkező hajtómű meghibásodás esetén a forgószárnyas légijármű kényszerleszállás végrehajtására kényszerülhet és ezért erre az esetre a 3.1.2 pont előírása alkalmazandó. 3.2.7.1.3 A 3. teljesítmény osztályú forgószárnyas légijármű – A repülési pálya bármely pontján bekövetkező hajtómű meghibásodás esetén a forgószárnyas légijármű kényszerleszállás végrehajtására kényszerülhet és ezért erre az esetre a 3.1.2 pont előírása alkalmazandó. 3.2.7.3 Útvonalon 3.2.7.2.1 Az 1. és 2. teljesítmény osztályú forgószárnyas légijármű – A forgószárnyas légijármű az útvonalrepülés bármely pontján bekövetkező kritikus hajtómű meghibásodás esetén képes legyen a repülés folytatására a repülési útvonal legalacsonyabb tengerszint feletti repülési magassága alá történő süllyedés nélkül olyan üzemeltetési helyig, amelyen eleget tudnak tenni a 3.2.7.4.1 (1. teljesítmény osztály) vagy a 3.2.7.4.2 (2. teljesítmény osztály) pontok előírásának. Megjegyzés: Amennyiben az útvonal szakasz teljesítése kedvezőtlen környezet felett történik és a kitérő repülőtér elérésének időtartama meghaladja a két órát, javasolt, hogy a járató állama vizsgálja meg a hajtómű meghibásodásával járó kockázatokat. 3.2.7.3.2 A 3. teljesítmény osztályú forgószárnyas légijármű – A forgószárnyas légijármű összes működő hajtóművével képes legyen a repülés folytatására tervezett útvonalán vagy meghatározott kitérő repülési útján az útvonal legalacsonyabb tengerszint feletti repülési magassága alá történő süllyedés nélkül. A repülési pálya bármely pontján bekövetkező hajtómű meghibásodás esetén a forgószárnyas légijármű kényszerleszállás végrehajtására kényszerülhet és ezért erre az esetre a 3.1.2 pont előírása alkalmazandó. 3.2.7.4 Megközelítési és leszállási szakasz 3.2.7.4.1 Az 1. teljesítmény osztályú forgószárnyas légijármű – A megközelítési és leszállási szakasz bármely pontján a leszállási elhatározási pont előtt bekövetkező kritikus hajtómű meghibásodás esetén a forgószárnyas légijármű a repülési útvonalon levő összes akadály biztonságos elkülönítési magasságon történő átrepülése után képes legyen a célállomáson és bármely kitérőn leszállni valamint a rendelkezésre álló leszállási távolságon belül megállni, vagy megszakított megközelítést végrehajtani és a 3.2.7.2.1 pont előírásának megfelelően a repülési útvonalon levő összes akadály felett biztonságos elkülönítés tartásával repülni. Amennyiben a hajtómű meghibásodás a leszállási elhatározási pont után következik be, a forgószárnyas légijármű képes legyen leszállni és a rendelkezésre álló leszállási távolságon belül megállni. Törölt: barátságtalan 3.2.7.4.2 A 2. teljesítmény osztályú forgószárnyas légijármű –Ha a kritikus hajtómű meghibásodás a leszállás előtt meghatározott pont elérése előtt következik be, a forgószárnyas légijármű képes legyen a célállomáson és bármely kitérőn leszállni valamint a rendelkezésre álló leszállási távolságon belül megállni, vagy megszakított megközelítést végrehajtani és a 3.2.7.2.2 pont előírásának megfelelően a repülési útvonalon levő összes akadály felett biztonságos elkülönítés tartásával repülni. A leszállási elhatározási pont után bekövetkező hajtómű meghibásodás a forgószárnyas légijármű kényszerleszállását idézheti elő; ezért erre az esetre a 3.1.2 pont előírása alkalmazandó. 3.2.7.4.3 A 3. teljesítmény osztályú forgószárnyas légijármű –A repülési pálya bármely pontján bekövetkező hajtómű meghibásodás esetén a forgószárnyas légijármű kényszerleszállás végrehajtására kényszerülhet és ezért erre az esetre a 3.1.2 pont előírása alkalmazandó. 3.3 Akadály adatok A járató vegye figyelembe a rendelkezésre álló akadály adatokat, amikor kidolgozza a felszállásra, a kezdeti emelkedésre, a megközelítésre és a leszállásra vonatkozó eljárásokat, ahogy azokat a járató állama által meghatározott teljesítmény követelmények meghatározzák. 3.4 A 3. teljesítmény osztályú forgószárnyas légijárművek, látvarepülési szabályok (VFR) szerinti különleges repüléseinek kivételével végrehajtott műszeres időjárási körülmények (IMC) közötti repüléseire vonatkozó kiegészítő követelmények 3.4.1 A 3. teljesítmény osztályú forgószárnyas légijárművek műszeres időjárási körülmények (IMC) közötti repüléseit azon állam illetékes hatósága által elfogadott szárazföldi terület felett hajtsák végre, amely állam illetékességébe tartozik az adott terület. 3.4.2 A 3. teljesítmény osztályú forgószárnyas légijárművek műszeres időjárási körülmények (IMC) közötti üzemeltetésének jóváhagyásakor a járató államának meg kell győződnie arról, hogy a forgószárnyas légijármű tanúsítva lett a műszeres szabályok (IFR) szerinti repülések végrehajtására, valamint a 6. és 8. Annex-ben előírt teljeskörű repülésbiztonsági szintek teljesítését az alábbiak biztosítják-e:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes